da da nl da pl da en da en da da da da da en en da et da en da da de da de da en da da da da da et da da da en pt es es nl fr en id pt es es nl fr da da da da da da da da da da da da da da da da da en da da da da da de da da da da nn da da da da da da da ca da cy nl da nb nn da de da da da da da da en nl pl en en en de en nl de en da en en ca da et en
Tegls gode egenskaber - Petersen Tegl
Vandstrøgne, kulbrændte mursten. Produceres i formaterne DNF, FF og HF og 39 farvevarianter.
Den originale 100 % håndlavede Kolumba. Til murværk og belægning i 30 farvevarianter.
Et teglprodukt til beklædning af facader og tag i to formater. Stenen er 100% håndlavet.
Fremstilling af alle slags formsten. Håndlavede og glaserede sten i specialformater og -farver.
Rådgivning om og udførelse af komplette løsninger til spænd over åbninger i murværk.
Tekniske informationer, datablade, vejledninger & tekstur konfigurator.
Projekter med Petersen Tegl fra hele verden. Mange bygningsfunktioner og stentyper.
Vores tidsskrift om tegl og arkitektur. Magasinet udkommer på to gange årligt på tre sprog.
Vores inspirationsbog med 59 projekter, hvor tegl og mursten er anvendt i interiør.
Arkitekter og bygherrer med aktuelle projekter er velkomne til at skrive til os eller besøge os.
Vores konsulenter er altid parate til at hjælpe dig. Find den rette at tale med her.
Vi byder dig velkommen i vores showrooms i mange byer i Europa, Melbourne og Moskva.
Vores teglværk har fremstillet mursten og specialløsninger i ni generationer siden 1791.
Vi arbejder tæt sammen med arkitekter, bygherre og kunstnere fra hele verden.
Huse i mursten er både på kort og langt sigt en miljørigtig, social og økonomisk god investering.
Tegl er fremstillet af naturens egne råvarer – ler, sand og andre jordmineraler. Leret, der har ligget i jorden i cirka 15.000 år, er aflejringer af traditionelle bjergarter. Regnvand har gennem tiden udvasket alt opløseligt materiale i aflejringerne og efterladt det naturlige, rene ler. Ved korrekt formning og brænding af leret opnår mursten en meget lang levetid, der ikke overgås af andre traditionelle byggematerialer.
Ved udvinding af ler fjernes muldlaget og overjorden forsigtigt og lægges til side. Efter udgravning af leret lægges overjord og muld tilbage, så området igen kan anvendes til landbrug eller andet formål. I de fleste tilfælde kan man ikke se, at lerudvinding har fundet sted, ud over at marken er blevet en til to meter lavere. Lergravning påvirker hverken jorden eller grundvandet negativt.
Hos Petersen Tegl går intet til spilde. Alt ler anvendes, og i tilfælde af fejlproduktion recirkuleres lerprodukter tilbage til produktionen. Siden 2015 er vandforbruget i produktionen reduceret med 75 %, og alt procesvand recirkuleres. Under produktionen bliver varmen fra ovnene sendt retur og anvendt til at tørre de ubrændte sten, inden de brændes. Herved udnyttes varmen to gange under produktionen.
Den eneste, væsentlige miljøindikator for tegl i råvare- og produktionsfasen er energiforbruget til brænding. Det er nødvendigt at brænde leret ved en temperatur på over 1000 grader for at sikre den meget lange levetid af de færdigbrændte mursten.
Tegl fremstår ubehandlet og vedligeholdelsesfrit. Mursten belaster derfor ikke miljøet eller økonomien med kemikalier i form af maling, træbeskyttelse og lignende.
Tegl er et byggeprodukt, der holder i flere hundrede år uden vedligeholdelse. Der findes murstensbyggerier rundt om i verden, der er 3500 år gamle. Mere end 2/3 af teglkirkerne i Danmark er 700-800 år gamle, og de står stadig meget flot.
NEDRIVNING, BORTSKAFFELSE OG GENANVENDELSE AF KNUST MURVÆRK
Tegl giver ikke miljømæssige problemer ved nedrivning eller bortskaffelse. I Danmark genanvendes op til cirka 95-99 % af alt murværk, idet det nedknuses og recirkuleres og dermed erstatter nye råvarer. Den meget lille del, der deponeres, giver ikke miljømæssige problemer, idet tegl ikke påvirker jord eller grundvand.
Murværk opmuret med kalkbaseret mørtel kan nedbrydes, og stenene kan renses og genanvendes. I 2009 udviklede Petersen Tegl i samarbejde med arkitekter skærmteglen Petersen Cover, som siden 2014 har været del af teglværkets standardsortiment. Petersen Cover monteres på en bagvedliggende træ- eller stålkonstruktion, er nem at demontere og kan derfor genanvendes uendeligt.
Tegl kan ikke brænde, og murstensmure opbygget i traditionelle mørtler begynder først at miste en væsentlig del af styrken ved en temperatur på over 400 grader celsius. Ved store tagbrænde ser man ofte, at teglmure står tilbage og kan genanvendes, uden at det kræver nedrivning af bygningen. I tilfælde af brand er det en væsentlig del af sikkerheden, at man har tid til at komme ud af bygningen, inden den falder sammen.
INDEKLIMA I FULDMUREDE HUSE
Mursten har en gavnlig indflydelse på indeklimaet i fuldmurede huse. Murværk afgiver ingen gasser, lugt eller stråling. Mursten virker lyd- og vibrationsdæmpende, er varmeregulerende, vanddiffunderende, indvirker positivt til udtørring efter vandskader og giver ikke næring til mikroorganismer, hvorfor skimmelsvamp er sjælden.
På grund af tegls meget lange levetid og fordi det ikke kræver vedligeholdelse, er tegl et særdeles økonomisk byggemateriale, der er med til at sikre en høj gensalgsværdi af murede bygninger.
Levetiden af et byggevareprodukt er altafgørende for miljøpåvirkningen. Jo længere produktet holder i brugsfasen, jomindre belaster det miljøet.
• 100 % naturlige råvarer
• Ingen skadelig påvirkning af naturen ved udvinding
• Produkion nær råvareforekomst
• Begrænset energiforbrug set over tegls levetid
• Begrænset CO2-udledning set over levetiden
• Særdeles lang produktlevetid
• Vedligeholdelsesfrit (ingen brug af kemikalier til vedligeholdelse)
• Billig anskaffelse set i forhold til holdbarhed og vedligeholdelse
• Kan genanvendes ved nedrivning
• Indeholder ikke skadelige gasser
• Giver ikke næring til skimmelsvamp
ENERGIPOLITIK I PETERSEN TEGL
Information om Petersen tegls energimål, energiledelse ISO 50001 og miljøvaredeklaration EPD.
Tempelpyramiden Choga Zambil i Khuzestanprovinsen i Persien blev bygget cirka 1260 f.Kr. Byggematerialet var tegl, som fremstår intakt 3500 år senere.
Langt størstedelen af den kinesiske mur, der findes i dag, er bygget under Ming-dynastiet i slutningen af 1500-tallet. Muren er opført i mursten, som holder den dag i dag.
Omkring år 1175 påbegyndtes arbejdet med at bygge Roskilde Domkirke i tegl, og arbejdet fortsatte gennem det 13. århundrede. I dag mere end 800 år senere fremstår munkestenene så smukke, som da de blev muret op.
.Opførelsen af Hammershus på Bornholm blev påbegyndt i 1200-tallet. Slotsstenene i borgens murværk stammer fra flere bygningsperioder, de fleste er fremstillet i 1500-1600-tallet. Stempler i stenene viser, at mange af dem kommer fra Lübeck – som Bornholm var underlagt i cirka 100 år. Sten uden stempler er sandsynligvis fremstillet på Bornholm.
Efter at Hammershus i 1743 blev rømmet som forsvarsværk, blev tusindvis af sten fjernet fra bygningernes mure indtil fredningen i 1822. Hovedvagten, der er rødkalket, er opført i Rønne i 1744 til militære formål. Bygningen er blandt de huse på Bornholm, der med sikkerhed er opført i sten hentet fra Hammerhus – og dermed et godt eksempel på murstens levedygtighed og genbrugspotentiale.
Det meste af det ler, som Petersen Tegl anvender til sine sten, udgraves på marker få kilometer fra teglværket i Broager – som det er foregået gennem mere end 226 år. Muld og overjord fjernes forsigtigt, hvorefter leret graves op. Inden muldjorden lægges tilbage, drænes jorden, og marken er derfor langt mere anvendelig til dyrkning efter lergravning. Eneste synlige tegn på, at udgravning har fundet sted, er det sænkede niveau – marken til venstre er udgravet, marken til højre er ikke. Under gravearbejdet fremkommer der ofte granitsten, som er kommet til Danmark fra Norge og Sverige under den sidste istid for 20.000 år siden. Disse sten er eftertragtede og kan sælges.
Kig i vores magasin
© 2019 Petersen Tegl A/S. All rights reserved.